ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 9 ก.พ. 2553
qq...ตลาดหุ้นทั่วโลก รวมทั้งไทยตลอดจนสินค้าโภคภัณฑ์ ทั้งน้ำมัน ทองคำ เป็นเทรนด์ขาลงเหมือนกันหมด วานนี้น้ำมันโลกปรับตัวลงร่วม 2 เหรียญสหรัฐ/บาร์เรล ฉุดหุ้นไทยเปิดตลาดร่วงต่อเนื่องกว่า 11 จุด และช่วงบ่ายเด้งขึ้นมาปิด 688.09 จุด ร่วง 3.32 จุด มูลค่าซื้อขาย 12,724 ล้านบาท ... ต่างชาติขายหนัก 1,829 ล้านบาท 
qq...การเด้งของตลาดระหว่างวัน เป็นการรีบาวด์เพื่อลงต่อ ไปเจอกันที่จุดต่ำสุดเดิม 670 จุด หรือต่ำกว่านี้ได้อีกตามอารมณ์การเมืองและเมืองนอก 
qq...ตลาดหุ้นเปราะบาง ร่วงง่าย ลงได้ด้วยต่างประเทศ อีกขาหนึ่งกลัวการเมือง ทำให้ไม่มีแรงซื้อ ช่วงสั้นๆ ดาวโจนส์สหรัฐ ขึ้นมา 2300 จุด เดี่ยวลืมกลับมาซื้อใหม่ แต่ไปไหนได้ไม่ไกล การลงทุนต้องระวังตลอดเวลาจนถึง 26 ก.พ.นี้ 
qq...ราคาทองคำโลกร่วงหนัก ผลจากเงินเหรียญสหรัฐแข็งค่าขึ้น ใครที่เบียดเสียดไปซื้อทองตู้แดงเยาวราช จะได้ใบจองไปนอนกอดก่อนได้ทองจริงตามหลัง แต่ถ้าไม่อยากเสียเวลามีโบรกเกอร์ค้าทองย่านตึกออซีซั่นส์ แค่โทร.สั่งเดลิเวอรีส่งทองแท่งถึงบ้าน 
qq...สุดท้ายแล้วคนซื้อ QCON (ควอลิตี้ คอนสตรัคชั่น โปรดัคส์) ก็เป็นปูนซิเมนต์ไทย (SCC) อย่างที่ลือกันให้แซ่ด เปิดปากกวาดหุ้นจากกลุ่มแลนด์ แอนด์ เฮ้าส์ ไปฮุบ 51% ใช้เงิน 816 ล้านบาท รวมตั้งโต๊ะรับซื้อจากรายย่อยเบ็ดเสร็จใช้เงินไม่ต่ำกว่า 1,000 ล้านบาท ได้ธุรกิจอิฐมวลเบาไปต่อยอดธุรกิจ 
qq...ลือแม่นซะขนาดนี้ ตลาดหลักทรัพย์ ไม่มีถามซักแอะ SCC ที่ว่าธรรมาภิบาลเจ๋ง ไม่ออกชี้แจงนักลงทุน ขนาดปะหน้ากัน “กานต์ ตระกูลฮุน” เอ็มดี ไม่มีหลุดและยังหลบ โชคดีที่หุ้นแขวน SP ไม่ได้ซื้อขาย ไม่งั้นรายใหญ่รายย่อย ได้เสียจากข่าว 
qq...ส่วนหุ้น QCON ที่แลนด์ แอนด์ เฮ้าส์ กั๊กอยู่ 21% น่าคิด ถ้าเก็บย่อมมีเป้าหมายการร่วมธุรกิจระหว่างกลุ่มแลนด์ฯ กับ SCC ราคาหุ้นครอบครัวนี้ถึงได้วิ่งกันทุกตัว
qq...หุ้น SICCO (บง.สินอุตสาหกรรม) และ SSEC (บล. ซิกโก้) วิ่งแรงแซงตลาด เก็งกำไรแบงก์ไทยพาณิชย์ผู้ถือหุ้นใหญ่ ใกล้ปิดการขายหุ้น SICCO เร็วๆ นี้